《挽山房先生 其二》
宋代·何梦桂

病入膏肓药砭难，绵绵相忆劝加餐。击奸曾藉青萍剑，报德惭无白玉盘。

树槚未成年岁暮，枯桑犹在海风寒。平生书至将盈箧，泪洒长笺不忍看。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。